ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยการออกบัตรอนุญาตผ่านเข้าออกเขตศุลกากรพ.ศ. ๒๕๕๔[๑] โดยที่เป็นการสมควรปรับปรุงการออกบัตรอนุญาตผ่านเข้าออกเขตศุลกากรณ ท่าเรือกรุงเทพและท่าเรือแหลมฉบัง ให้เหมาะสมและสอดคล้องกับสถานการณ์ปัจจุบันอาศัยอำนาจตามความในมาตรา ๙ (๓) มาตรา ๒๙ วรรคหนึ่ง (๑) และวรรค ๒แห่งพระราชบัญญัติการท่าเรือแห่งประเทศไทย พ.ศ. ๒๔๙๔ ประกอบข้อ ๔ และข้อ ๑๓ของระเบียบการท่าเรือแห่งประเทศไทย ว่าด้วยการใช้ท่าเรือบริการและความสะดวกต่าง ๆพ.ศ. ๒๕๔๔ ผู้อำนวยการการท่าเรือแห่งประเทศไทย ซึ่งได้รับมอบหมายจากคณะกรรมการการท่าเรือแห่งประเทศไทยจึงให้วางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยการออกบัตรอนุญาตผ่านเข้าออกเขตศุลกากร พ.ศ. ๒๕๕๔ข้อ ๒ ให้ใช้ระเบียบนี้ตั้งแต่วันที่ ๑ สิงหาคม๒๕๕๔ เป็นต้นไปข้อ ๓ นับแต่วันใช้ระเบียบนี้ให้ยกเลิก๓.๑ ระเบียบการท่าเรือแห่งประเทศไทยว่าด้วยการขอบัตรอนุญาตขนส่งสินค้าและตู้สินค้าขาเข้าออกจากท่าเรือกรุงเทพ พ.ศ.๒๕๕๒๓.๒ ระเบียบการท่าเรือแห่งประเทศไทยว่าด้วยการผ่านเข้า - ออก และการจราจรภายในพื้นที่ท่าเรือกรุงเทพ พ.ศ. ๒๕๕๑๓.๓ ประกาศการท่าเรือแห่งประเทศไทยเรื่อง ชะลอการวางหลักประกันความเสียหายตามระเบียบการท่าเรือแห่งประเทศไทยว่าด้วยการขอบัตรอนุญาตขนส่งสินค้าและตู้สินค้าขาเข้าออกจากท่าเรือกรุงเทพ พ.ศ.๒๕๕๒๓.๔ ระเบียบ คำสั่ง ประกาศหรือหลักปฏิบัติอื่นใดที่ขัดหรือแย้งกับระเบียบนี้ข้อ ๔ ให้นำบรรดากฎหมาย ข้อบังคับ ระเบียบคำสั่ง ประกาศที่เกี่ยวข้องกับระเบียบนี้มาบังคับใช้โดยอนุโลมข้อ ๕ ในระเบียบนี้กทท.หมายความว่า การท่าเรือแห่งประเทศไทยเขตศุลกากรหมายความว่า เขตศุลกากรท่าเรือกรุงเทพ และเขตศุลกากรท่าเรือแหลมฉบัง ซึ่งเป็นไปตามกฎหมายศุลกากรกำหนดสินค้าหมายความว่า สัตว์ พืช หรือสิ่งของทุกชนิดที่แลกเปลี่ยน ซื้อ ขายให้หรือถือกรรมสิทธิ์ได้ตามกฎหมาย และให้หมายรวมถึงของใช้ส่วนตัวของบุคคลหรือนิติบุคคลตู้สินค้าหมายความว่า ภาชนะที่ใช้บรรจุสินค้านำเข้า หรือส่งออก เพื่อความสะดวกหรือเพื่อความปลอดภัยในการขนส่งซึ่งมีคุณสมบัติตามมาตรฐานขององค์การมาตรฐานระหว่างประเทศ (INTERNATIONAL ORGANIZATION FOR STANDARDIZATION : ISO)เครื่องมือทุ่นแรงของ กทท. หมายความว่า รถบรรทุก รถลากพ่วงบรรทุกสินค้า รถลากพ่วงบรรทุกตู้สินค้ารถยกสินค้า รถยกตู้สินค้า รถปั้นจั่น รถลากจูงและรถเครื่องมือทุ่นแรงอื่นที่เป็นของการท่าเรือแห่งประเทศไทยซึ่งใช้ในการปฏิบัติงานรถหมายความว่า รถยนต์ รถจักรยานยนต์ รถลากพ่วงรวมตลอดทั้งเครื่องมือยกขนและยานพาหนะทางบกทุกชนิด ซึ่งเดินด้วยกำลังเครื่องยนต์กำลังไฟฟ้า หรือพลังงานอื่นนอกเหนือจากรถเครื่องมือทุ่นแรงของการท่าเรือแห่งประเทศไทยพนักงานหมายความว่าพนักงานการท่าเรือแห่งประเทศไทยทุกตำแหน่งและผู้ที่อยู่ในระหว่างการทดลองปฏิบัติงานรวมทั้งลูกจ้างที่การท่าเรือแห่งประเทศไทยจ้างหน่วยงานของรัฐ หมายความว่า ราชการส่วนกลาง ราชการส่วนภูมิภาค ราชการส่วนท้องถิ่นรัฐวิสาหกิจ ส่วนราชการสังกัดรัฐสภาศาลเฉพาะในส่วนที่ไม่เกี่ยวข้องกับการฟ้องพิพากษาคดี องค์กรควบคุมการประกอบวิชาชีพหน่วยงานอิสระของรัฐ และหน่วยงานอื่นที่กำหนดในกฎกระทรวงเจ้าหน้าที่ของรัฐ หมายความว่า ผู้ซึ่งปฏิบัติงานให้แก่หน่วยงานของรัฐและเข้ามาปฏิบัติงานในเขตศุลกากรท่าเรือกรุงเทพและเขตศุลกากรท่าเรือแหลมฉบังซึ่งเป็นไปตามกฎหมายศุลกากรกำหนดผู้ขออนุญาตหมายความว่า พนักงาน บุคคล นิติบุคคล หรือหน่วยงานของรัฐ ที่ยื่นขอมีบัตรอนุญาตผู้ได้รับอนุญาต หมายความว่า พนักงาน บุคคล หรือเจ้าของรถที่ได้รับอนุญาตให้มีบัตรอนุญาตบัตรอนุญาตบุคคล หมายความว่าบัตรอนุญาตอิเล็กทรอนิกส์ที่การท่าเรือแห่งประเทศไทยออกให้สำหรับบุคคลใช้ผ่านเข้าออกเขตศุลกากรท่าเรือกรุงเทพและเขตศุลกากรท่าเรือแหลมฉบังซึ่งเป็นไปตามกฎหมายศุลกากรกำหนดบัตรอนุญาตบุคคลระยะเวลา ๒ ปี หมายความว่า บัตรอนุญาตอิเล็กทรอนิกส์ที่การท่าเรือแห่งประเทศไทยออกให้แก่บุคคลหรือนิติบุคคลทั่วไป โดยกำหนดอายุของบัตรไว้ ๒ ปีบัตรอนุญาตบุคคลระยะเวลา ๓ ปี หมายความว่า บัตรอนุญาตอิเล็กทรอนิกส์ที่การท่าเรือแห่งประเทศไทยออกให้แก่พนักงานหรือเจ้าหน้าที่ของรัฐ โดยกำหนดอายุของบัตรไว้ ๓ ปีบัตรอนุญาตรถหมายความว่าบัตรอนุญาตอิเล็กทรอนิกส์ที่การท่าเรือแห่งประเทศไทยออกให้สำหรับรถผ่านเข้าออกเขตศุลกากรท่าเรือกรุงเทพและเขตศุลกากรท่าเรือแหลมฉบังซึ่งเป็นไปตามกฎหมายศุลกากรกำหนด และต้องจดทะเบียนถูกต้องตามประเภทที่กรมการขนส่งทางบกกำหนดบัตรอนุญาตรถระยะเวลา ๒ ปี หมายความว่า บัตรอนุญาตอิเล็กทรอนิกส์ที่การท่าเรือแห่งประเทศไทยออกให้แก่เจ้าของรถที่เป็นบุคคล หรือนิติบุคคลทั่วไป โดยกำหนดอายุของบัตรไว้ ๒ ปีบัตรอนุญาตรถระยะเวลา ๓ ปี หมายความว่า บัตรอนุญาตอิเล็กทรอนิกส์ที่การท่าเรือแห่งประเทศไทยออกให้แก่เจ้าของรถที่เป็นพนักงาน หรือ เจ้าหน้าที่ของรัฐ หรือรถของหน่วยงานของรัฐ โดยกำหนดอายุของบัตรไว้ ๓ ปีบัตรอนุญาตชั่วคราว หมายความว่าบัตรอนุญาตอิเล็กทรอนิกส์ที่การท่าเรือแห่งประเทศไทยออกให้แก่บุคคลหรือรถหรือทั้งสองอย่างเพื่อผ่านเข้า -ออกเขตศุลกากรท่าเรือกรุงเทพและเขตศุลกากรท่าเรือแหลมฉบังซึ่งเป็นไปตามกฎหมายศุลกากรกำหนดครั้งเดียวบัตรอนุญาตชั่วคราวที่มีกำหนดระยะเวลา หมายความว่า บัตรอนุญาตอิเล็กทรอนิกส์ที่การท่าเรือแห่งประเทศไทยออกให้สำหรับผ่านเข้าออกเขตศุลกากรท่าเรือกรุงเทพและเขตศุลกากรท่าเรือแหลมฉบังซึ่งเป็นไปตามกฎหมายศุลกากรกำหนดซึ่งมีกำหนดระยะเวลาตามที่การท่าเรือแห่งประเทศไทยพิจารณาอนุญาตตามความจำเป็นของผู้ขออนุญาตประกอบด้วยบัตรอนุญาตชั่วคราวบุคคลและบัตรอนุญาตชั่วคราวรถข้อ ๖ ให้ผู้อำนวยการการท่าเรือแห่งประเทศไทยเป็นผู้รักษาการให้เป็นไปตามระเบียบนี้ และให้มีอำนาจในการออกระเบียบ คำสั่งประกาศ หรือหลักปฏิบัติให้เป็นไปตามระเบียบนี้ รวมทั้งเป็นผู้วินิจฉัยชี้ขาดในกรณีมีปัญหาเกี่ยวกับการดำเนินการตามระเบียบนี้ และให้ถือเป็นที่สุดก่อนรายงานให้คณะกรรมการการท่าเรือแห่งประเทศไทยทราบหมวด ๑ประเภทของบัตร ข้อ ๗ บัตรอนุญาตผ่านเข้าออกเขตศุลกากรแบ่งออกได้ดังนี้๗.๑ บัตรอนุญาตบุคคล ประกอบด้วย๗.๑.๑บัตรอนุญาตชั่วคราวบุคคลที่มีกำหนดระยะเวลา๗.๑.๒ บัตรอนุญาตบุคคลระยะเวลา ๒ ปี๗.๑.๓ บัตรอนุญาตบุคคลระยะเวลา ๓ ปี๗.๒ บัตรอนุญาตรถ ประกอบด้วย๗.๒.๑บัตรอนุญาตชั่วคราวรถที่มีกำหนดระยะเวลา๗.๒.๒ บัตรอนุญาตรถระยะเวลา ๒ ปี๗.๒.๓ บัตรอนุญาตรถระยะเวลา ๓ ปี๗.๓ บัตรอนุญาตชั่วคราวให้เป็นไปตามที่กทท. กำหนด ประกอบด้วย๗.๓.๑บัตรอนุญาตที่ต้องเสียค่าธรรมเนียม๗.๓.๒ บัตรอนุญาตไม่ต้องเสียค่าธรรมเนียมอนึ่งการนับอายุบัตรอนุญาตทุกประเภทให้เริ่มนับตั้งแต่วันที่ออกบัตรอนุญาตจนถึงวันบัตรหมดอายุหมวด ๒การขอบัตรอนุญาต ข้อ ๘ ผู้ขออนุญาตทำบัตรอนุญาตทุกประเภทต้องยื่นเอกสารประกอบการขออนุญาตฯ พร้อมชำระค่าธรรมเนียมแต่ละประเภทและรับใบเสร็จรับเงินตามที่ กทท. กำหนด ดังนี้๘.๑ ท่าเรือกรุงเทพ ยื่นขออนุญาตฯที่กองรักษาความปลอดภัย โทรศัพท์ ๐ - ๒๒๖๙ - ๓๕๐๖ - ๗ โทรสาร ๐ - ๒๒๖๙ - ๓๕๒๕๘.๒ ท่าเรือแหลมฉบัง ยื่นขออนุญาตฯที่แผนกรักษาความปลอดภัย กองบริหารงานทั่วไป โทรศัพท์ ๐ - ๓๘๔๐ - ๙๑๑๑ โทรสาร ๐ -๓๘๔๐ - ๙๑๑๔ข้อ ๙พนักงานที่มีความจำเป็นต้องนำรถผ่านเข้าออกเขตศุลกากรต้องยื่นแบบขอมีบัตรอนุญาตบุคคลและหรือรถ โดยได้รับยกเว้นค่าธรรมเนียม ตามแบบที่กทท. กำหนดข้อ ๑๐ หน่วยงานของรัฐ สภากาชาดไทย สถานทูตองค์กรระหว่างประเทศ ที่มีความจำเป็นต้องให้เจ้าหน้าที่หรือรถผ่านเข้าออกเขตศุลกากร ต้องยื่นความจำนงขอมีบัตรอนุญาต ณ ท่าเรือกรุงเทพและหรือท่าเรือแหลมฉบัง โดยได้รับยกเว้นค่าธรรมเนียม ตามแบบที่ กทท. กำหนดข้อ ๑๑ รถเครื่องมือทุ่นแรงที่ไม่ใช่ของ กทท.และมีความจำเป็นต้องเข้าไปปฏิบัติงานในเขตท่าเทียบเรือของผู้ประกอบการท่าเรือแหลมฉบังหรือพื้นที่เช่าของท่าเรือแหลมฉบังในเขตศุลกากรสามารถยื่นความจำนงเพื่อยกเว้นค่าธรรมเนียมอยู่ในเขตศุลกากรท่าเรือแหลมฉบังก่อนที่รถเครื่องมือทุ่นแรงดังกล่าว จะผ่านเข้าเขตศุลกากรท่าเรือแหลมฉบังกรณีท่าเรือกรุงเทพให้ผู้ขออนุญาตดำเนินการชำระค่าธรรมเนียมตามที่ กทท. กำหนดข้อ ๑๒ผู้ขออนุญาตที่มีความประสงค์จะขอทำบัตรอนุญาตสำหรับผ่านเข้าออกเขตศุลกากรที่ประกอบธุรกรรมเกี่ยวกับเรือโดยสารท่องเที่ยวหรือเรืออื่นที่ไม่ใช่เรือสินค้าให้ยื่นความจำนงขอทำบัตรอนุญาตชั่วคราวที่มีกำหนดระยะเวลาซึ่งมีอายุบัตรอนุญาตตามจำนวนวันที่เรือเทียบท่า โดยดำเนินการชำระค่าธรรมเนียมตามแบบที่ กทท. กำหนดอนึ่งรถสี่ล้อเล็กรับจ้างประจำที่ได้รับอนุญาตจากท่าเรือกรุงเทพต้องเสียค่าธรรมเนียมการออกบัตรอนุญาตและรับใบเสร็จรับเงิน ตามแบบที่ กทท. กำหนดหมวด ๓ค่าธรรมเนียมออกบัตร ข้อ ๑๓ บัตรอนุญาตต้องเสียค่าธรรมเนียมออกบัตรไม่รวมภาษีมูลค่าเพิ่ม ดังนี้๑๓.๑ บัตรอนุญาตบุคคล ประกอบด้วย๑๓.๑.๑บัตรอนุญาตชั่วคราวบุคคลที่มีกำหนดระยะเวลา ประกอบด้วย๑๓.๑.๑.๑บัตรอนุญาตที่ต้องเสียค่าธรรมเนียม จำนวน ๒๐๐ บาท (สองร้อยบาทถ้วน) ต่อคน ได้แก่บุคคลภายนอกที่เข้ามาทำกิจกรรมต่าง ๆ ในเขตศุลกากร๑๓.๑.๑.๒บัตรอนุญาตที่ไม่เสียค่าธรรมเนียม ได้แก่ บุคคลนอกเหนือจาก ข้อ ๑๓.๑.๑.๑ ต่อคน๑๓.๑.๒ บัตรอนุญาตบุคคลระยะเวลา ๒ ปีจำนวน ๒๐๐ บาท (สองร้อยบาทถ้วน) ต่อคน๑๓.๑.๓ บัตรอนุญาตบุคคลระยะเวลา ๓ ปีต่อคนยกเว้นค่าธรรมเนียม๑๓.๒ บัตรอนุญาตรถ ประกอบด้วย๑๓.๒.๑บัตรอนุญาตชั่วคราวรถที่มีกำหนดระยะเวลา ประกอบด้วย๑๓.๒.๑.๑บัตรอนุญาตที่ต้องเสียค่าธรรมเนียม จำนวน ๒๐๐ บาท (สองร้อยบาทถ้วน) ต่อคัน ได้แก่รถทุกชนิดที่เข้ามาทำกิจกรรมต่าง ๆ ในเขตศุลกากร๑๓.๒.๑.๒บัตรอนุญาตที่ไม่ต้องเสียค่าธรรมเนียม ได้แก่ รถนอกเหนือจากข้อ ๑๓.๒.๑.๑ ต่อคัน๑๓.๒.๒ บัตรอนุญาตรถระยะเวลา ๒ ปี จำนวน๒๐๐ บาท (สองร้อยบาทถ้วน) ต่อคัน๑๓.๒.๓ บัตรอนุญาตรถระยะเวลา ๓ ปีต่อคันยกเว้นค่าธรรมเนียม๑๓.๓ บัตรอนุญาตชั่วคราว ประกอบด้วย๑๓.๓.๑ บัตรอนุญาตที่ต้องเสียค่าธรรมเนียมจำนวน ๑๐๐ บาท (หนึ่งร้อยบาทถ้วน) ต่อคัน ได้แก่รถทุกชนิดที่เข้ามาทำกิจกรรมเกี่ยวกับการนำเข้าส่งออกสินค้าและตู้สินค้ารถทุกชนิดที่เข้ามารับของเสียจากเรือ ตามแบบที่ กทท. กำหนด๑๓.๓.๒บัตรอนุญาตที่ไม่เสียค่าธรรมเนียม ได้แก่ รถนอกเหนือจากข้อ ๑๓.๓.๑ และบุคคล๑๓.๔บัตรอนุญาตสำหรับผู้ขออนุญาตที่ประกอบธุรกรรมเกี่ยวกับเรือโดยสารท่องเที่ยวหรือเรืออื่นที่ไม่ใช่เรือสินค้า ประกอบด้วย๑๓.๔.๑ บัตรอนุญาตบุคคลจำนวน ๒๐๐บาทต่อคนต่อเที่ยวเรือ๑๓.๔.๒ บัตรอนุญาตรถยนต์นั่งไม่เกิน ๗ที่นั่ง และรถตู้ไม่เกิน ๑๕ ที่นั่ง จำนวน ๒๐๐ บาทต่อคันต่อเที่ยวเรือ๑๓.๔.๓ บัตรอนุญาตรถโดยสารจำนวน ๔๐๐บาทต่อคันต่อเที่ยวเรือ๑๓.๕ค่าธรรมเนียมการต่ออายุบัตรทุกประเภทสามารถนำบัตรเดิมมาขอต่ออายุบัตรโดยเสียค่าธรรมเนียมบัตรร้อยละ๕๐ ของค่าธรรมเนียมบัตรแต่ละประเภท และขอต่ออายุบัตรอนุญาตทุกประเภทได้ ๒ ครั้งทั้งนี้หากไม่นำบัตรเดิมมาขอต่ออายุต้องขอทำบัตรอนุญาตฯ และเสียค่าธรรมเนียมออกบัตรใหม่๑๓.๖ ค่าธรรมเนียมออกบัตรทุกประเภททดแทนบัตรเดิมที่ชำรุด หรือสูญหาย ต้องชำระค่าธรรมเนียมบัตรละ ๒๐๐ บาท(สองร้อยบาทถ้วน)สำหรับพนักงานให้ยกเว้นค่าธรรมเนียมออกบัตรอนุญาตที่ออกทดแทนบัตรเดิมที่ชำรุดหรือเสื่อมสภาพอันเนื่องจากการใช้งานโดยยื่นคำร้องขอบัตรทดแทนบัตรที่ชำรุด หรือเสื่อมสภาพดังกล่าว ได้ ๑ ครั้งภายในระยะเวลา ๓ ปี[๒]หมวด ๔เบ็ดเตล็ด ข้อ ๑๔ กทท. จะรับประกันบัตรอนุญาตเป็นระยะเวลา๓๐ วัน นับแต่วันออกบัตรอนุญาต หากเสียหาย หรือชำรุดบกพร่องเฉพาะกรณีที่เกิดจากการชำรุดบกพร่องของบัตรอนุญาตที่มิใช่เกิดจากการใช้งานผิดประเภทข้อ ๑๕การต่ออายุบัตรอนุญาตบุคคลและบัตรอนุญาตรถสามารถดำเนินการได้ล่วงหน้า ๖๐วัน ก่อนถึงวันบัตรหมดอายุข้อ ๑๖ ผู้ขออนุญาตต้องแจ้งให้ กทท.ทราบในกรณีที่บุคคล หรือรถที่ยื่นคำขอออกบัตรอนุญาต มีการเปลี่ยนแปลงหรือสิ้นสภาพจากการผูกพันกับผู้ขออนุญาต หรือทำบัตรชำรุด หรือบัตรสูญหายไม่ว่ากรณีใด ๆ เพื่อ กทท. จะทำการยกเลิกบัตรอนุญาตดังกล่าวทันทีหากผู้ขออนุญาตละเลยไม่ดำเนินการเมื่อเกิดความเสียหายจากการใช้บัตรอนุญาตผู้ขออนุญาตต้องรับผิดชอบความเสียหายที่เกิดขึ้นหมวด ๕มาตรการบังคับ ข้อ ๑๗ ผู้ได้รับอนุญาตให้มีบัตรอนุญาตทุกประเภทต้องดูแลรับผิดชอบบัตรอนุญาตของตนเอง และต้องติดบัตรอนุญาตตลอดเวลาที่อยู่ในเขตศุลกากรห้ามมิให้บุคคลอื่นนำไปใช้หากเกิดความเสียหายจากการที่บุคคลอื่นนำไปใช้ไม่ว่ากรณีใด ๆผู้ขออนุญาตและเจ้าของบัตรอนุญาตต้องรับผิดชอบความเสียหายที่เกิดขึ้นเสมือนหนึ่งเป็นผู้กระทำเองข้อ ๑๘ ผู้ขับขี่รถทุกประเภทที่เข้ามาในเขตศุลกากรต้องปฏิบัติตามพระราชบัญญัติการจราจรทางบก ฉบับที่ใช้อยู่ในปัจจุบันรวมทั้งต้องปฏิบัติตามกฎกระทรวงที่เกี่ยวข้อง ข้อบังคับ ระเบียบ คำสั่งประกาศและหลักปฏิบัติของ กทท. โดยเคร่งครัด เว้นแต่เครื่องมือทุ่นแรงของ กทท.ขณะอยู่ระหว่างปฏิบัติงาน ทั้งนี้ เส้นทางการจราจรภายในท่าเรือกรุงเทพและท่าเรือแหลมฉบัง ให้เป็นไปตามเอกสารแนบท้ายระเบียบนี้ข้อ ๑๙ ผู้ได้รับอนุญาตให้มีบัตรอนุญาตชั่วคราวต้องคืนบัตรเมื่อผ่านออกนอกเขตศุลกากรหากไม่สามารถคืนบัตรอนุญาตดังกล่าวได้ไม่ว่ากรณีใด ต้องชำระค่าบัตรอนุญาตฯ บัตรละ๒๐๐ บาท (สองร้อยบาทถ้วน) ไม่รวมภาษีมูลค่าเพิ่มข้อ ๒๐ ผู้ขออนุญาตหรือผู้ได้รับอนุญาตให้มีบัตรอนุญาตทุกประเภทที่ไม่ปฏิบัติตามข้อบังคับ ระเบียบคำสั่ง ประกาศและหลักปฏิบัติของ กทท. จะถูกพิจารณาดำเนินการดังนี้๒๐.๑ ทำหนังสือว่ากล่าวตักเตือน๒๐.๒ ทำทัณฑ์บน๒๐.๓ ระงับการใช้บัตรอนุญาตฯเป็นการชั่วคราวทุกกรณีเป็นเวลา ๑๕ วัน๒๐.๔ ยกเลิกบัตรอนุญาตฯกรณีเป็นพนักงาน กทท.จะทำหนังสือแจ้งหน่วยงานต้นสังกัด เพื่อพิจารณาโทษทางวินัยกรณีเป็นเจ้าหน้าที่ของรัฐจะทำหนังสือแจ้งหน่วยงานต้นสังกัด และห้ามบุคคลหรือรถเข้ามาในเขตศุลกากรนับตั้งแต่วันที่กทท. ออกหนังสือแจ้งหน่วยงานต้นสังกัดทั้งนี้ การดำเนินการตามข้อนี้ให้เป็นไปตามแบบที่ กทท. กำหนดข้อ ๒๑ผู้ขออนุญาตต้องจัดหาผู้ขับขี่แทนผู้ขับรถที่ กทท. ตรวจพบว่าได้กระทำการดังต่อไปนี้๒๑.๑ เสพสุรา ของมึนเมาหรือใช้สารเสพติด๒๑.๒ ฝ่าฝืนหรือหลีกเลี่ยงกฎหมายที่เกี่ยวข้อง ข้อบังคับ ระเบียบ คำสั่งประกาศหรือหลักปฏิบัติของ กทท.๒๑.๓ไม่ปฏิบัติตามคำสั่งของผู้อำนวยการการท่าเรือแห่งประเทศไทย หรือผู้ได้รับมอบหมายทั้งนี้หากปรากฏว่าได้มีการฝ่าฝืนหรือหลีกเลี่ยงอีก กทท. อาจจะพิจารณาตัดสิทธิ มิให้รถคันดังกล่าวเข้ามาบรรทุกและขนส่งสินค้า หรือตู้สินค้า หรือทำธุรกรรมกับ กทท.อนึ่ง กทท.สงวนสิทธิ์ที่จะเคลื่อนย้ายรถที่ฝ่าฝืนระเบียบนี้โดยเจ้าของรถต้องรับผิดชอบในการดำเนินการ และ กทท.ไม่รับผิดชอบต่อความเสียหายแก่รถ รวมทั้งทรัพย์สินในรถ ไม่ว่ากรณีใดทั้งสิ้นข้อ ๒๒ผู้ขออนุญาตต้องรับผิดชอบในความเสียหายที่เกิดขึ้นจากการดำเนินการของผู้ขับขี่ข้อ ๒๓ รถจักรยานยนต์รับจ้างสามล้อเครื่องรับจ้างสาธารณะ รถสี่ล้อเล็กรับจ้างและรถยนต์นั่งรับจ้างสาธารณะห้ามเข้าเขตศุลกากรโดยเด็ดขาด เว้นแต่ได้รับอนุญาตจาก กทท.ข้อ ๒๔ กทท.จะอนุญาตให้ผู้ขออนุญาตทำบัตรอนุญาตทุกประเภทได้ในนามบุคคลหรือนิติบุคคลอย่างใดอย่างหนึ่งเท่านั้นข้อ ๒๕ กทท.จะอนุญาตให้ผู้ขออนุญาตทำบัตรอนุญาตรถต่อบุคคลหรือนิติบุคคล ดังต่อไปนี้๒๕.๑ บุคคลรถยนต์ส่วนบุคคลหรือรถจักรยานยนต์ส่วนบุคคล อย่างละไม่เกิน ๒ คัน ต่อคน๒๕.๒ นิติบุคคล รถยนต์ส่วนบุคคล ไม่เกิน๒๐ คัน และรถจักรยานยนต์ส่วนบุคคล ไม่เกิน ๑๐ คันต่อนิติบุคคลหมวด ๖บทเฉพาะกาล ข้อ ๒๖ผู้ขออนุญาตทำบัตรอนุญาตทุกประเภทสามารถยื่นคำขอทำบัตรอนุญาตตามข้อ ๘ได้ตั้งแต่วันที่ ๑ สิงหาคม ๒๕๕๔ เป็นต้นไปอนึ่ง กทท.จะเริ่มทดลองใช้บัตรอนุญาตทุกประเภท ตั้งแต่วันที่ ๑ สิงหาคม ๒๕๕๔ เป็นต้นไปข้อ ๒๗ กทท.จะเริ่มใช้บัตรอนุญาตบุคคลและบัตรอนุญาตรถทุกประเภทในการผ่านเข้าออกเขตศุลกากรอย่างเป็นทางการตั้งแต่วันที่ ๑ ตุลาคม ๒๕๕๔ เป็นต้นไปประกาศ ณ วันที่ ๑๔ กรกฎาคม พ.ศ. ๒๕๕๔เฉลิมชัย มีคุณเอี่ยมผู้อำนวยการการท่าเรือแห่งประเทศไทย[เอกสารแนบท้าย]๑. เส้นทางจราจรภายในท่าเรือกรุงเทพ๒. เส้นทางจราจรในเขตท่าเรือแหลมฉบัง(ดูข้อมูลจากภาพกฎหมาย)ระเบียบการท่าเรือแห่งประเทศไทยว่าด้วยการออกบัตรอนุญาตผ่านเข้าออกเขตศุลกากร (ฉบับที่ ๒) พ.ศ. ๒๕๕๗[๓]จุฑามาศ/ผู้จัดทำ๑๗ ตุลาคม ๒๕๕๗[๑] ราชกิจจานุเบกษาเล่ม ๑๒๘/ตอนพิเศษ ๙๕ ง/หน้า ๗/๒๔ สิงหาคม ๒๕๕๔[๒] ข้อ ๑๓.๖วรรคสอง เพิ่มโดยระเบียบการท่าเรือแห่งประเทศไทยว่าด้วยการออกบัตรอนุญาตผ่านเข้าออกเขตศุลกากร (ฉบับที่ ๒) พ.ศ. ๒๕๕๗[๓] ราชกิจจานุเบกษาเล่ม ๑๓๑/ตอนที่ ๙๒ ง/หน้า ๑/๔ กันยายน ๒๕๕๗